Ndryshimet klimatike favorizojnë verërat britanike 
Anglia njihej për motin e ftohtë dhe të papërshtatshëm për vreshtat
Klima ka qënë faktori kryesor që prodhimi i verës në Britani të mos merrej seriozisht. Moti i ftohtë dhe i lagësht nuk ofronte shumë rreze dielli që rrushi të piqej si duhet. Por temperaturat globale në rritje dhe angazhimi serioz i vreshtarëve kanë çuar në prodhimin e verërave me cilësi të lartë dhe kryesisht verërave të bardha të gazuara. Nën një qiell të vrenjtur, fermerët vjelin rrushin e pjekur në vreshtën Three Choirs në Gloucestershire. Dikur, askush nuk shërbente verë angleze të gazuar. Por kjo vreshtë me një sipërfaqe prej 30 hektarësh është ndër më të mëdhatë në vend që prodhon afërsisht 250 mijë shishe verë në vit. Po ashtu bën edhe paketimin në shishe vere për shumë prodhimtarë të vegjël. Thuhet se mbretëresha i serviri presidentit Obama një verë britanike gjatë banketit shtetëror në vitin 2011. Po ashtu vera angleze ishte edhe në menunë e dasmës së Williamit me Kate një vit më vonë. Edhe kryeministri kinez Xi Jinping po ashtu provoi këtë verë gjatë darkës shtetërore në tetor në Pallatin Buckingham. Tom Stevenson është ekspert për verën dhe autor. Shitjet e verërave angleze të gazura janë të fuqishme dhe madje po konkurrojnë mjaft mirë. Këtë vit, verërat angleze kanë fituar 100 çmime ndërkohë që 8 vite më parë rrallë fitonin ndonjë çmim. Verërat angleze janë prezantuar mirë në këtë panair ndërkombëtar vere në Londër duke u renditur përkrah verërave franceze, italiane apo spanjolle. Sipërfaqet me vreshta janë shtuar mesatarisht 11 për qind në vit gjatë dekadës së fundit. Tani numërohen 470 vreshta dhe 135 kantina komerciale të cilat prodhuan vitin e kaluar 6.3 milionë shishe verë. Julia Tristram Eve, shefe marketingu e shoqatës Prodhuesit Anglezë të Verës, thotë se aktualisht më pak se 10 për qind e verës eksportohet, por kjo po ndryshon me disa prodhues që synojnë t’i eksportojnë prodhimet e tyre jashtë vendit. Kevin Shayle, menaxher në kantinën e verës Three Choirs, thotë se verërat angleze janë popullore për shijen e tyre më të butë. Më tutje në jug në Dorkin, vreshtat e mbjella 30 vjet më parë me varietete të përshtatshme për temperaturat më të ftohta angleze po zëvendësohen me vreshta që u përshtaten më mirë klimës më të ngrohtë. Ndoshta ky është edhe efekti i ngrohjes globale. Profesori Richard Selley i Departamentit të Ekologjisë dhe Inxhinierisë në Kolegjin Imperial, ka studiuar ngritjen dhe rënien e vreshtarisëangleze dhe luhatjen e temperaturave që nga kohët e romake. Ai thotë se ndryshimet klimatike po japin një efekt të ndjeshëm në vreshtaritë e mbarë kontinentit evropian. “ Varietetet e sotme si Sauvignon Blanc, Pinot Noir dhe Chardonnay po rriten mjaft mirë në Angli, diçka e paimagjinueshme në të kaluarën. Sipas parashikimeve, ndërsa temperaturat rriten në pjesën jugore, vreshtat mund të zhvendosen drejt Skocisë.